আরও দেখুন:  প্রায়ই যে প্রশ্নগুলো করা হয় বিশ্বকোষ কি? আসুন প্রথমেই জেনে নেই বিশ্বকোষ  কি, তাহলে উইকিপিডিয়া আসলে কি এবং এখানে কিভাবে কাজ করা উচিত সে সমন্ধে আমাদের ধারনাটা পরিষ্কার হবে। বিশ্বকোষ (ইংরেজি: Encyclopaedia) হল একটি জ্ঞানসংগ্রহ (গ্রন্থ) যাতে বিশ্বজগতের সমস্ত বিষয় সম্বন্ধে সাধারণ তথ্য থাকে।  বিশ্বকোষ শুধুমাত্র একটি নির্দিষ্ট বিষয়ের উপরও হতে পারে সেক্ষেত্রে সেখানে সেই বিষয়টির উপর বিস্তারিত ও গভীর আলোচনা থাকে । ইংরেজি "encyclopedia" শব্দটি প্রাচীন গ্রীক "ἐγκύκλια παιδεία" (এগিক্লিয়া পেদিয়া) শব্দ থেকে এসেছে যার অর্থ হল "সাধারণ শিক্ষা"।  এটা আসলে বিভিন্ন প্রসঙ্গের নিবন্ধ সম্বলিত একটা রেফারেন্স গ্রন্থ যা মানবজাতীর সামষ্টিক জ্ঞানসংগ্রহ। সাধারণত গ্রন্থটি বৃহৎ আকারের কয়েকটি খন্ডে সংকলিত হয় যাতে প্রবন্ধ/নিবন্ধগুলো নামানুসারে বর্ণানুক্রমিকভাবে সাজানো থাকে। এর এন্ট্রি/লিখনিগুলো  অভিধানের (dictionary)  তুলনায় দীর্ঘ এবং অধিক বিস্তারিত তথ্যসমৃদ্ধ। এতে শব্দ সম্পর্কে ভাষাগত তথ্যকে গুরুত্ব দেওয়া হয়, যেমন তাদের বাগযন্ত্র, অর্থ, উচ্চারণ, ব্যবহার, এবং ব্যাকরণগত রুপ। বিশ্বকোষে নিবন্ধগুলো শিরোনামের সাথে যুক্ত বিষয়ের তথ্যগুলোর প্রতি বেশি গুরুত্ব দেয়। উইকিপিডিয়া কি, কারা লিখেন? উইকিপিডিয়া হচ্ছে বর্তমান বিশ্বের সবচেয়ে বড় ইন্টারনেটভিত্তিক বহুভাষী উন্মুক্ত (অর্থ এবং সবরকম বাঁধামুক্ত) বিশ্বকোষ/জ্ঞানকোষ । এটি বিশ্বব্যাপী ৩০০টির বেশি ভাষায় পড়া যায়, যার মধ্যে বাংলা একটি। এখানে বিভিন্ন পেশার উল্লেখযোগ্য ব্যক্তির জীবনী ছাড়াও মানব ইতিহাসের জ্ঞানের বিভিন্ন শাখার বিস্তারিত তথ্য রয়েছে। যে কেউ পৃথিবীর যেকোনো প্রান্ত থেকে শুধুমাত্র ইন্টারনেট সংযোগ থাকলেই বিনামূল্যে উইকিপিডিয়ার তথ্য পড়তে পারে। পড়া বা লেখালেখি/ সম্পাদনা করার জন্য ওয়েব ব্রাউজার ছাড়া আর কোনো সফটওয়ার লাগে না।  উইকিপিডিয়া গণমানুষের বিশ্বকোষ এবং যে কেউ এতে তথ্য যোগ করতে পারে। আপনি চাইলে এমনকি 'লগ-ইন' না করেও এতে লেখা যুক্ত/সম্পাদনা করতে পারবেন তবে সেক্ষেত্রে আপনার 'আইপি-ঠিকানাটি' নিবন্ধের ইতিহাসে সংরক্ষিত হয়ে যাবে। আর 'লগ-ইন' করলে আপনার ইউজারনেইম'টি সংরক্ষিত হবে এবং কিছু অতিরিক্ত সুবিধা পাবেন। যদি এখানে নিয়মিত লেখালেখি/আবদান রাখতে চান তাহলে 'সাইন-আপ' করে নেয়াটাই ভাল।   উইকিপিডিয়ায় যে তথ্য পাওয়া যায়, তা আসলে সম্পূর্ণ বিনা পারিশ্রমিকে বিশ্বের বিভিন্ন স্থানের লক্ষ লক্ষ আপনার-আমার মত  স্বেচ্ছাসেবী অবদানকারীগণ যুক্ত করেন। শুধু কিছু 'নীতিমালা' অনুসরণ করে আপনি-আমি বা যে কোনো পেশার ব্যক্তিই উইকিপিডিয়ায় অবদান রাখতে পারেন। উইকিপিডিয়ায় কোনো বিষয়ের ওপর লেখা একটি নিবন্ধ একাধিক অবদানকারী মিলে সম্পূর্ণ করেন; অর্থাৎ অনেকের কাছে থাকা তথ্য সংকলিত হয়ে হয়ে একটি সম্পূর্ণ নিবন্ধ তৈরি হয়।  উইকিপিডিয়ায় নিয়মিত লেখালেখি (সম্পাদনা) করতে চাইলে কয়েকটি বিষয় সবসময় স্মরন রাখবেন। আপনার নিবন্ধের বিষয়টি কি বিশ্বকোষীয় তথ্যভান্ডারের জন্য উপযুক্ত ? ‘উল্লেখযোগ্যতা নীতিমালা’ এর মানদণ্ডে উত্তীর্ণ হতে পেরেছে? কোন উৎস থেকে লেখা  হুবহু কপি করা হয়নি'তো? নির্ভরযোগ্য উৎস হলে সেটিকে তথ্যসূত্র হিসেবে ব্যবহার করতে পারবেন তবে নিবন্ধের লেখাটিকে হতে হবে নিজের ভাষায়। social media বা blog কে তথ্যসূত্র হিসেবে গ্রহণ করা হয়না। উইকিপিডিয়ার সব নিবন্ধকেই নিরপেক্ষ ভঙ্গিতে উপস্থাপন করতে হয় অর্থাৎ নিজের মতামত বা ব্যক্তিগত গবেষণা এখানে দেওয়া যায় না, শুধুমাত্র তথ্যমূলক অংশটিই যুক্ত করতে হয়। ছবি আপলোড এর ক্ষেত্রে শুধুমাত্র শিক্ষামূলক ও বিশ্বকোষীয় ছবি আপলোড করতে পারবেন। অন্যের তোলা অথবা অন্যের কপিরাইকৃত ছবি গ্রহণ করা হয় না। কি বিষয়ে লিখব, প্রকাশের পদ্ধতি কি? যেহেতু এটা একটা মুক্ত বিশ্বকোষ/ জ্ঞানকোষ তাই বিশ্বকোষে স্থান পাওয়ার যোগ্য এমন যে কোন বিষয় নিয়ে উইকিপিডিয়াতে লিখতে পারেন। ইংরেজি উইকিপিডিয়াতে প্রায় সকল বিষয়েই নিবন্ধ রয়েছে সে তুলনায় বাংলাতে নিবন্ধ সংখ্যা অনেক কম। সুতরাং নতুনরা চাইলে ইংরেজি উইকিপিডিয়া থেকে যে কোন প্রিয় বিষয় নির্বাচন করে বাংলাতে অনুবাদ করে যুক্ত করতে পারেন।  উইকিপিডিয়ায় কোনো একটি বিষয় নিয়ে প্রথমে একজন লেখা শুরু করেন। এরপর অন্য অবদানকারীরা সেখানে আরো তথ্য যুক্ত করেন। লেখা সঙ্গে সঙ্গে প্রকাশিত হয়; তবে অভিজ্ঞ অবদানকারীরা পরবর্তীতে সেই লেখা নীতিমালার আলোকে পর্যালোচনা করেন। যদি লেখাটি নীতিমালা অনুযায়ী না হয়, সেক্ষেত্রে যিনি লেখা শুরু করেছেন তাঁকে কারণ দর্শিয়ে পাতাটি প্রশাসকগণ মুছে (অপসারন) ফেলেন।  কিভাবে লিখব (সম্পাদনা), ছবি যুক্ত করব? উইকিপিডিয়ায় নিবন্ধ এবং অন্যান্য পাতায় লেখালেখি (সম্পাদনা) করার জন্য বেশ কয়েকটি পদ্ধতি রয়েছে যার মধ্যে 'WikiText' এবং 'Visual Editor' অন্যতম। প্রথমে এ'দুটি শিখে নিন। thumb|right|100px|যেকোনো নিবন্ধ/ পাতার 'কলম' আইকনে ক্লিক করে আপনার এডিটিং/ লেখালেখি শুরু করতে পারেন thumb|dight|100px|ডেক্সটপ/ ল্যাপটপ/ ট্যাব বা 'ডেক্সটপ মোড' ব্যবহার করার সময় নিবন্ধের শুরু ও প্রত্যেক প্যারাতে নীল রংয়ের [Edit] বা [সম্পাদনা] লিঙ্ক লেখতে পাবেন। এখানে ক্লিক করেও আপনার এডিটিং/ লেখালেখি শুরু করতে পারেন  উইকিপিডিয়ার বিভিন্ন নিবন্ধে যেসকল ছবি দেখতে পাচ্ছেন আসলে সেগুলোর প্রায় সবগুলোই 'উইকিমিডিয়া কমন্স' (commons.wikimedia.org) নামে একটি ওয়েবসাইটে সংরক্ষিত আছে। কোন নিবন্ধে  আপনার ধারণ করা (নিজের তোলা) ছবি যুক্ত করতে চাইলে প্রথমে সেটিকে কমন্সে আপলোড করুন। আপলোডের পর নিবন্ধের সেই প্যারার (অনুচ্ছেদ) 'কলম'/'সম্পাদনা' তে ক্লিক করুন। এরপর নিবন্ধের যে অংশ ছবিটি যুক্ত করবেন সেখানে আপনার কার্সর রাখুন। উদাহরণস্বরুপ, আপনার আপলোড করা ছবিটির শিরোনাম যদি "File:example.jpg" হয় তাহলে ছবিটি নিবন্ধে যুক্ত করতে নিবন্ধের সংশ্লিষ্ঠ অংশে [[File:example.jpg]] লিখে ‘পরিবর্তন প্রকাশ করুন’ বোতামে ক্লিক করলেই নিবন্ধে ছবিটি প্রদর্শিত হবে।